  Виталий Пронин Эскерозы, кызьы шаерамы быдэсъяське нациосын ужан политикаУдмуртиын Туннэ Ижысь Эшъяськон юртын ортчоз Кун Думаысь нациосын ужан политикая комитетлэн кенешонэз.Отчы пыриськозы Удмуртилэн Тӧроез А. Соловьев, Кун Кенешлэн тӧроез В. Невоструев, Удмуртилэн тӧроезлэн Россиысь Президент бордын ужась оскем муртэз С. Смирнова, Кун Думаысь нациосын ужан политикая комитетлэн кивалтӥсез Г. Сафаралиев, калык огазеяськонъёслэн азьветлӥсьёссы.Соос эскерозы, кызьы шаерамы быдэсъяське нациосын ужан политика, сэрттозы-пертчозы Россиысь калыкъёс азьын сылӥсь ужпумъёсты, кенешозы калык огазеяськонъёслэн ужамзы сярысь.Туспуктэм: udmddn.ru  